Ανακοινωση της Επιτροπης στο Συμβουλιο - Χρηματοοικονομικές πληροφορίες σχετικά με τα Ευρωπαϊκά Ταμεία Ανάπτυξης

ΠΙΝΑΚΑΣ ΠΕΡΙΕΧΟΜΕΝΩΝ

Πρόλογος

Σύνοψη

1. Κατάσταση εκτέλεσης των ευρωπαϊκών ταμείων ανάπτυξης στις 31.12.2000

1.1. Γενικός πίνακας

1.2. Εκτέλεση των ΕΤΑ στις 31 Δεκεμβρίου 2000

2. Προβλέψεις για την εκτέλεση του προϋπολογισμσού για το οικονομικό έτος 2001 (Στοιχεία αναθεωρηθέντα στις 05-2001)

2.1. Αποφάσεις

2.2. Πληρωμές

3. Εκτιμήσεις εκτέλεσης για το οικονομικό έτος 2002

Πρόλογος

Το παρόν έγγραφο υποβάλλεται ως παράρτημα στο σχέδιο προϋπολογισμού για το 2002, βάσει των συμφωνιών που συνήφθησαν το 1979 στο πλαίσιο της διαδικασίας του προϋπολογισμού.

Για τη διευκόλυνση του έργου της αρμόδιας για τον προϋπολογισμό αρχής, το έγγραφο αυτό αναφέρεται μόνο στα ουσιώδη σημεία. Όπως και κατά τα προηγούμενα έτη, παρέχει στοιχεία σχετικά με :

- την κατάσταση εκτέλεσης των ΕΤΑ στις 31.12.2000.

- τις προβλέψεις εκτέλεσης του προϋπολογισμού για το τρέχον οικονομικό έτος.

- τις προβλέψεις δαπανών για το οικονομικό έτος 2002.

Όσον αφορά την εκτέλεση των ΕΤΑ στις 31.12.2000, για περισσότερες λεπτομέρειες μπορείτε να ανατρέξετε στην ανακοίνωση της Επιτροπής προς το Ελεγκτικό Συνέδριο, το Κοινοβούλιο και το Συμβούλιο, όπου παρουσιάζονται οι δημοσιονομικοί ισολογισμοί και λογαριασμοί του 6ου, 7ου και 8ου ΕΤΑ για το οικονομικό έτος 2000.

Σύνοψη

1. Η εκτέλεση του ΕΤΑ το 2000, με επίπεδο πληρωμών που ανήλθε σε 1.548,17 εκατ. ευρώ, είναι κατώτερη του προβλεπόμενου ποσού των 1.985 εκατ. ευρώ που παρουσιάστηκε στα κράτη μέλη τον Νοέμβριο του 1999, ήτοι, το ποσοστό υλοποίησης ήταν 85 % εκτός του Stabex (78 % περιλαμβανομένου του Stabex ). -Η σημαντική αυτή απόκκλιση μεταξύ της υλοποίησης και της πρόβλεψης υπογραμμίστηκε περισσότερο στο έγγραφο "Χρηματοοικονομική πληροφόρηση για τα ΕΤΑ" που υποβλήθηκε στο Συμβούλιο τον Ιούλιο 2000, δεδομένου ότι η πρόβλεψη είχε αναθεωρηθεί στο εν λόγω έγγραφο προς τα άνω, για να φθάσει τα 2.635 εκατ. ευρώ, ώστε να ληφθούν υπόψη, κυρίως, μία σημαντική αύξηση της πρόβλεψης για την πρωτοβουλία HIPC (+350 εκατ. ευρώ), για το μέσο διαρθρωτικής προσαρμογής (+150 εκατ. ευρώ), καθώς και, σε μία κατηγορία "Άλλα", πρωτοβουλίες μεγάλης κλίμακας που η Επιτροπή επιθυμούσε να αναλάβει κατά το 2000 στον τομέα της υγειονομικής περίθαλψης και των επιχειρηματικών κεφαλαίων. Δεδομένου ότι οι δύο αυτές τελευταίες πρωτοβουλίες δεν υλοποιήθηκαν, στο έγγραφο "Εκτιμήσεις των συνεισφορών" που υποβλήθηκε στο Συμβούλιο τον Δεκέμβριο 2000 διορθωνόταν σημαντικά προς τα κάτω η πρόβλεψη για το 2000, και συνολικά ανερχόταν σε 2025 εκατ. ευρώ. Το επίπεδο συνολικής υλοποίησης των πληρωμών που επετεύχθη ανέρχεται κατά συνέπεια στο 76% της τελευταίας πρόβλεψης (81% εκτός Stabex).

Αντίθετα, όσον αφορά τις αποφάσεις, το έτος 2000 θεωρείται καλό έτος σε σχέση με το μέσο όρο των εκτελέσεων που επέτυχαν τα ευρωπαϊκά ταμεία ανάπτυξης κατά τη διάρκεια των τελευταίων ετών. Πράγματι, οι τρέχουσες δαπάνες ανήλθαν σε 3.396,36 εκατ. ευρώ ενώ το Stabex ανήλθε σε 361,06 εκατ. ευρώ, τουτέστιν συνολικά 3.757,42 εκατ. ευρώ, ποσό που αντιπροσωπεύει το 125 % των προβλέψεων του Νοεμβρίου 1999, που είχαν καθορισθεί σε 3.000 εκατ. ευρώ για το σύνολο των μέσων χρηματοδότησης. Ωσστόσο, η υπέρβαση αυτή εξηγείται κατά κύριο λόγο από το ότι η πρόβλεψη του Νοεμβρίου 1999 δεν λάμβανε υπόψη τα 1.000 εκατ. ευρώ της πρωτοβουλίας HIPC. Αν αφαιρεθούν αυτά τα 1.000 εκατ. ευρώ, οι επιδόσεις σχετικά με τις αποφάσεις για το 2000 δεν πρέπει πλέον να θεωρούνται ως ένας καλός μέσος όρος, λαμβανομένης υπόψη της έναρξης ισχύος του 8ου ΕΤΑ.

Για να κατανοηθεί η σημαντική απόκκλιση μεταξύ των αποφάσεων και των πληρωμών, είναι σκόπιμο κατ' αρχήν να ληφθεί υπόψη η καθυστερημένη έναρξη ισχύος του 8ου ΕΤΑ, τον Ιούλιο του 1998, και το εύλογο χρονικό διάστημα που μεσολαβεί μεταξύ της λήψης απόφασης για ένα σχέδιο και της εκτέλεσής του. Υπό το πρίσμα αυτό, αναμένεται για το 2001 βελτίωση των επιδόσεων όσον αφορά τις πληρωμές, σε σχέση με τα προηγούμενα έτη.

Μέσα σε ένα εξαιρετικά ευμετάβλητο πολιτικό και οικονομικό πλαίσιο, ευαίσθητο στις διακυμάνσεις της παγκόσμιας οικονομίας, οι δημόσιες ενισχύσεις για την ανάπτυξη που χορήγησε η Ευρωπαϊκή Ένωση στα κράτη ΑΚΕ και στις ΥΧΕ εξαρτώνται μονίμως από τους εξωγενείς αυτούς παράγοντες.

Επιπλέον, η εσωτερική κατάσταση ορισμένων δικαιούχων χωρών παρέμεινε ασταθής κατά τη διάρκεια του οικονομικού έτους 2000, όπως και κατά το 1999, επηρεάζοντας με αυτόν τον τρόπο το ρυθμό και τον προβλεπόμενο όγκο των εκταμιεύσεων.

2. Οι προβλέψεις εκτέλεσης για το έτος 2001 αναθεωρήθηκαν προς τα κάτω, τόσο όσον αφορά τις αποφάσεις όσο και τις πληρωμές, ώστε να ληφθούν υπόψη τα δεδομένα της σημερινής κατάστασης. Ο χρόνος που είναι αναγκαίος για να ολοκληρωθεί η κύρωση του 9ου ΕΤΑ, οι περιορισμένοι πόροι που παραμένουν διαθέσιμοι από τα προηγούμενα ΕΤΑ και η έναρξη ενός νέου κύκλου προγραμματισμού, είναι στοιχεία που οδήγησαν την Επιτροπή να καθορίσει τις ενημερωμένες προβλέψεις στα 2.000 εκατ. ευρώ όσον αφορά τις αποφάσεις και στα 2.000 εκατ. ευρώ όσον αφορά τις πληρωμές. Τα στοιχεία αυτά, αν και παρουσιάζουν αισθητή μείωση σε σχέση με τις προηγούμενες προβλέψεις, ωστόσο παραμένουν οι καλύτερες αναμενόμενες επιδόσεις σε σχέση με τον μέσο όρο των εκτελέσεων κατά τη διάρκεια των τελευταίων ετών, κυρίως σε επίπεδο πληρωμών.

Για τη χρηματοδότηση αυτών των δαπανών, το Δεκέμβριο του 2000 αποφασίσθηκε πρόσκληση καταβολής συνεισφορών ύψους 1.415 εκατ. ευρώ, με στόχο την κάλυψη των τρεχουσών πληρωμών για το 2001. Επιπλέον, συνολικό ποσό 885 εκατ. ευρώ θα μεταφερθεί, σταδιακά κατά τη διάρκεια του έτους, από τον λογαριασμό Stabex προς τον λογαριασμό τρεχουσών δαπανών του ΕΤΑ, σύμφωνα με την απόφαση της επιτροπής των πρέσβεων που λήφθηκε στα τέλη Σεπτεμβρίου 2000 σχετικά με τη σύσταση αποθέματος με σκοπό τη χρηματοδότηση αποφάσεων στο πλαίσιο του Stabex και του Sysmin για την περίοδο από τις 2 Αυγούστου έως τις 31 Δεκεμβρίου 2000. Με τον τρόπο αυτό ανέρχεται σε 2.300 εκατ. ευρώ το συνολικό ποσό που κρίνεται αναγκαίο για να αντιμετωπιστούν οι δαπάνες του οικονομικού έτους 2001. Σύμφωνα με τις λεπτομέρειες που καθορίζονται στον δημοσιονομικό κανονισμό του ΕΤΑ, το ποσό των προσκλήσεων καταβολής προσφορών θα μπορούσε βεβαίως να προσαρμοστεί, τόσο προς τα πάνω όσο και προς τα κάτω, ανάλογα με τις ανάγκες ρευστών διαθεσίμων των οποίων το επίπεδο παρακολουθείται συνεχώς. Στο πλαίσιο αυτό, μειώθηκε εξάλλου το ποσό της πρόσκλησης για το δεύτερο τρίμηνο του 2001 κατά 129 εκατ. ευρώ (200 αντί για 329 εκατ. ευρώ) ενώ προβλέπεται επίσης μείωση των δύο τελευταίων προσκλήσεων για το 2001, με σκοπό να ληφθεί υπόψη η αναθεώρηση προς τα κάτω του επιπέδου των προβλέψεων των πληρωμών για το 2001.

Όσον αφορά το Stabex, οι προσκλήσεις έκλεισαν τον Ιούλιο 2000, σύμφωνα με τους όρους που καθορίζονται στον δημοσιονομικό κανονισμό του 8ου ΕΤΑ. κατά συνέπεια, δεν υπάρχει πρόσκληση συνεισφοράς στο Stabex για το 2001.

3. Για το έτος 2002, οι προβλέψεις δαπανών ανέρχονται σε 3.000 εκατ. ευρώ όσον αφορά τις αποφάσεις και σε 2.100 εκατ. ευρώ όσον αφορά τις πληρωμές.

1. Κατάσταση εκτέλεσης των ευρωπαϊκών ταμείων ανάπτυξης στις 31.12.2000

1.1. Γενικός πίνακας

>ΘΕΣΗ ΠIΝΑΚΑ>

Στα ανωτέρω αναγραφόμενα κονδύλια πρέπει να προστεθούν 1.120 εκατ. ECU του 6ου ΕΤΑ και 1.225 εκατ. ECU του 7ου ΕΤΑ καθώς και 1.693 εκατ. δυνάμει του 8ου ΕΤΑ από τους ίδιους πόρους της ΕΤΕ.

1.2. Εκτέλεση των ΕΤΑ στις 31 Δεκεμβρίου 2000

1.2.1. Οι δαπάνες του ΕΤΑ ανήλθαν το 2000 : 1548,17 εκατ. EUR

ΕΞΕΛΙΞΗ ΤΩΝ ΠΛΗΡΩΜΩΝ (σε εκατ. ευρώ)

>ΘΕΣΗ ΠIΝΑΚΑ>

ΣΥΓΚΡΙΣΗ ΑΠΟΦΑΣΕΩΝ/ΠΛΗΡΩΜΩΝ (6ο, 7ο & 8ο ΕΤΑ - σε εκατ. ευρώ)

>ΘΕΣΗ ΠIΝΑΚΑ>

Για τρίτο συνεχή χρόνο, διατηρείται σταθερό το επίπεδο των αποφάσεων, εξαιρουμένης της πρωτοβουλίας HIPC, με την έναρξη εφαρμογής του 8ου ΕΤΑ, εξέλιξη που δεν έχει ακόμη σημειωθεί και στο επίπεδο των πληρωμών αλλά που αναμφίβολα θα συμβεί σύντομα. Η σημαντική διαφορά στο επίπεδο των αποφάσεων μεταξύ 1999 και 2000 οφείλεται αποκλειστικά στην πρωτοβουλία HIPC για την ελάφρυνση του χρέους, που εγγράφεται για το 2000. Στο πλαίσιο του Sysmin, το ποσό των πληρωμών παρέμεινε χαμηλό κατά τη διάρκεια του 2000.

1.2.2. Η χρηματοδότηση των δράσεων του ΕΤΑ ήταν κανονική το 2000

>ΘΕΣΗ ΠIΝΑΚΑ>

Το ταμειακό διαθέσιμο στο τέλος του οικονομικού έτους 2000 ανέρχεται σε 1.431,74 εκατ. ευρώ συνολικά, ήτοι, 783,51 εκατ. ευρώ υπό μορφή τρεχουσών δαπανών και 648,23 εκατ. ευρώ για το Stabex. Επιπλέον αυτών των 648,23 εκατ. ευρώ, στο τέλος του οικονομικού έτους 2000, η Επιτροπή διατηρεί επίσης απαιτήσεις από ορισμένα κράτη μέλη, οι οποίες ανέρχονται, στο πλαίσιο πάντοτε του Stabex, σε 618,50 εκατ. ευρώ, με αποτέλεσμα το σύνολο Stabex να ανέρχεται σε 1.266,73 εκατ. ευρώ. Τον Αύγουστο 2000, μία απόφαση της επιτροπής των πρέσβεων όριζε τη σύσταση αποθέματος για το μέσο Stabex, ύψους 240 εκατ. ευρώ, δεδομένου ότι το υπόλοιπο επρόκειτο να μεταφερθεί σταδιακά από το λογαριασμό Stabex προς τον λογαριασμό τρεχουσών δαπανών του ΕΤΑ. Αυτά τα 240 εκατ.ευρώ περιελήφθηκαν στο σύνολο Stabex.

Όσον αφορά τον λογαριασμό των τρεχουσών δαπανών, το αφύσικα υψηλό επίπεδο του υπολοίπου του ταμείου στις 31-12-2000 (783,51) εξηγείται από :

- ένα χαμηλότερο του προβλεπόμενου επίπεδο τρεχουσών δαπανών για το σύνολο του οικονομικού έτους 2000.

- το γεγονός ότι οι πληρωμές "μέσο διαρθρωτικής προσαρμογής", ύψους 130 εκατ. ευρώ, που προβλεπόταν να υλοποιηθούν μόλις πριν το κλείσιμο του οικονομικού έτους 2000, δεν μπόρεσαν να πραγματοποιηθούν παρά στις αρχές του Ιανουαρίου 2001. κατά συνέπεια καταλογίζονται στο οικονομικό έτος 2001.

- μία μεταφορά που πραγματοποιήθηκε κατά τη διάρκεια του 2000 από τον λογαριασμό Stabex προς τον τρέχοντα λογαριασμό του ΕΤΑ, ποσού 350 εκατ. ευρώ, με σκοπό να χρηματοδοτηθεί η πρωτοβουλία HIPC. Η μεταφορά αυτή πραγματοποιήθηκε τον Αύγουστο 2000, όταν το επίπεδο του ταμειακού διαθεσίμου για τρέχουσες δαπάνες του ΕΤΑ ήταν ιδιαίτερα χαμηλό, με σκοπό να αποφευχθεί κάθε επίπτωση στην χρηματοδότηση της πρωτοβουλίας HIPC όσον αφορά τις προσκλήσεις για καταβολή συνεισφοράς και με την πρσθεση να διευθετηθεί μεταγενέστερα η ενέργεια. Η διευθέτηση αυτή βρίσκεται στο στάδιο της υλοποίησής της. πράγματι, οι μεταφορές των 221 εκατ. ευρώ του Stabex προς τον λογαριασμό ΕΤΑ που είχαν προβλεφθεί κατά τα δύο πρώτα τρίμηνα του 2001 έχουν ανασταλεί. Τα 350 εκατ. ευρώ που μεταφέρθηκαν το 2000 συμπληρώνουν τη μεταφορά των 220 εκατ. ευρώ από το λογαριασμό Stabex προς τον λογαριασμό των τρεχουσών δαπανών η οποία πραγματοποιήθηκε κατά την τελευταία πρόσκληση καταβολής συνεισφορών το 2000. γεγονός που εξηγεί το σύνολο των 570 εκατ. ευρώ που εμφανίζεται στον πίνακα ανωτέρω.

Δεδομένου ότι οι δράσεις Stabex διαθέτουν ειδικό λογαριασμό, οι δυνατότητες μείωσης του ταμειακού αυτού διαθεσίμου εξαρτώνται αυστηρά από το επίπεδο των μεταφορών που αποφασίστηκαν στο πλαίσιο αυτού του μέσου.

2. Προβλέψεις για την εκτέλεση του προϋπολογισμσού για το οικονομικό έτος 2001 (Στοιχεία αναθεωρηθέντα στις 05-2001)

>ΘΕΣΗ ΠIΝΑΚΑ>

2.1. Αποφάσεις

Οι προβλέψεις των αποφάσεων μειώθηκαν σε σχέση με εκείνες του Νοεμβρίου 2000, οι οποίες είχαν βασιστεί στις δηλώσεις που είχαν γίνει με την ευκαιρία της διαπραγμάτευσης της συμφωνίας του Κοτονού. Η μείωση αυτή αποφασίστηκε από την Επιτροπή ώστε να ληφθούν υπόψη τα δεδομένα της σημερινής κατάστασης:

- Ο χρόνος που ήταν αναγκαίος για την ολοκλήρωση της διαδικασίας κύρωσης του 9ου ΕΤΑ είχε υποτιμηθεί.

- Οι εναπομένοντες χρηματοδοτικοί πόροι του 6ου, 7ου και 8ου ΕΤΑ, που θα μπορούν να αναληφθούν το 2001 και το 2002, ανέρχονται σε 4.230 εκατ. ευρώ.

- Εισερχόμεθα, το 2001, σε έναν νέο κύκλο προγραμματισμού και η εμπειρία του παρελθόντος μας δείχνει ότι ο χρόνος και η ενέργεια που απαιτούνται έχουν ως αποτέλεσμα τη μείωση του αριθμού των αποφάσεων.

- Το συμπληρωματικό κονδύλιο "Άλλες πρωτοβουλίες" που εισήχθη στις προβλέψεις του Νοεμβρίου 2000 ώστε να ληφθούν υπόψη οι προθέσεις της Επιτροπής να παρουσιάσει παρεμβάσεις σε διάφορα κράτη ΑΚΕ, οι οποίες βρίσκονται στο στάδιο της μελέτης (πρωτοβουλία για την υγεία) καθώς και μία αύξηση των πόρων σε επιχειρηματικά κεφάλαια, δεν έχει υλοποιηθεί.

Ωστόσο, πρέπει να τονιστεί ότι, με εξαίρεση το 2000 για το οποίο είχαν διογκωθεί οι αποφάσεις κατά 1.000 εκατ. ευρώ για την πρωτοβουλία HIPC, οι προβλεπόμενες επιδόσεις για το 2001 παραμένουν κατά πολύ ανώτερες του μέσου όρου που επετεύχθη κατά τα έτη 1995-1999 (1.600 εκατ. ευρώ).

2.2. Πληρωμές

Δαπάνες του ΕΤΑ στις 31.05.2001 σε σχέση με τις ετήσιες προβλέψεις 2001 της 05/2001

>ΘΕΣΗ ΠIΝΑΚΑ>

Παράλληλα με τις προβλέψεις αποφάσεων, οι προβλέψεις πληρωμών αναθεωρήθηκαν επίσης προς τα κάτω και τη στιγμή αυτή υπολογίζονται σε 2.000 εκατ. ευρώ. Το ποσοστό συνολικής υλοποίησης στις 31 Μαρτίου 2001 ανέρχεται σε 41,52%, χάρη κυρίως σε σημαντικές εκταμιεύσεις του Stabex, και αναμένεται να βελτιωθεί περαιτέρω δεδομένου ότι αναμένονται νέες σημαντικές εκταμιεύσεις των άλλων μέσων μέχρι τα τέλη του έτους, κυρίως στο πλαίσιο της διαρθρωτικής προσαρμογής. Οι καλές αυτές επιδόσεις δεν πρέπει ωστόσο να κρύβουν το χαμηλό επίπεδο των εκταμιεύσεων που πραγματοποιήθηκαν στο πλαίσιο της προγραμματιζόμενης βοήθειας. Σημειώνεται ότι στο πλαίσιο του μέσου διαρθρωτικής προσαρμογής, τις τελευταίες ημέρες του Δεκεμβρίου 2000 εκταμιεύτηκε ποσό 130 εκατ. ευρώ το οποίο όμως καταχωρήθηκε λογιστικά στις αρχές του 2001. το γεγονός αυτό εξηγεί γιατί το επίπεδο πληρωμών είναι ανώτερο της πρόβλεψης.

3. Εκτιμήσεις εκτέλεσης για το οικονομικό έτος 2002

Όσον αφορά τις αποφάσεις, οι εκτιμήσεις για το οικονομικό έτος 2002 μειώθηκαν σε σχέση με εκείνες του Νοεμβρίου 2000 (3.500 εκατ, ευρώ), για τους ίδιους λόγους που είχαν μειωθεί και οι προβλέψεις του 2001.

Το επίπεδο των αποφάσεων εκτιμάται ότι ανέρχεται σε 3.000 εκατ. ευρώ. Ωστόσο, η Επιτροπή εξαρτάται επίσης από αρκετές εξωτερικές εξελίξεις, εκ φύσεως απρόβλεπτες όταν πρόκειται για τις τρίτες χώρες (πολιτική αστάθεια, ένοπλες συγκρούσεις, φυσικές καταστροφές). Αυτά τα γεγονότα μπορούν ανά πάσα στιγμή να ανατρέψουν εκ νέου κάθε πρόβλεψη.

Με επίπεδο πληρωμών να εκτιμάται στα 2.100 εκατ. ευρώ, η εκτίμηση που παρουσιάστηκε το Νοέμβριο 2000 (2.050 εκατ. ευρώ) αυξάνεται ελαφρά και αναμένεται για δεύτερη συνεχή χρονιά να υπερβεί το όριο των 2 δισ. ευρώ. Η κατανομή των πληρωμών αυτών ανά μέσο υπολογίζεται τη στιγμή αυτή ακριβέστερα σε συνεργασία με τις αντιπροσωπείες στις χώρες ΑΚΕ, και αναμένεται ότι τα πρώτα αποτελέσματα θα φανούν στα τέλη του πρώτου εξαμήνου του 2001 και θα ληφθούν περισσότερο αξιόπιστα δεδομένα.

Για να αντιμετωπισθούν οι πληρωμές αυτές, οι χρηματοδοτικές ανάγκες για το 2002 που θα εξεταστούν τον Νοέμβριο του 2001 θα πρέπει να κυμαίνονται γύρω στα 2.000 εκατ. ευρώ.

Η πρόβλεψη αυτή των χρηματοδοτικών αναγκών βασίζεται στα ακόλουθα στοιχεία :

>ΘΕΣΗ ΠIΝΑΚΑ>

Στον πίνακα αυτόν λαμβάνεται υπόψη, στο ποσό μεταφοράς από τον λογαριασμό Stabex προς τον ειδικό λογαριασμό του ΕΤΑ, η μεταφορά ποσού 350 εκατ. ευρώ που πραγματοποιήθηκε το 2000 για να καλυφθούν οι εκταμιεύσεις που πραγματοποιήθηκαν στο πλαίσιο της πρωτοβουλίας HIPC (Συνολική μεταφορά 2001 = 885 εκατ. ευρώ - 350 εκατ. ευρώ = 535 εκατ. ευρώ / βλ. σημείο 1.2.2 ανωτέρω). Λαμβάνονται επίσης υπόψη τα 130 εκατ. ευρώ του FAS που εκταμιεύτηκαν στα τέλη 2000 αλλά καταχωρήθηκαν λογιστικά στις αρχές του 2001 (δεν περιλαμβάνονται στην πρόβλεψη του 2001/Βλ. σημείο 2.2. ανωτέρω).

Για να επανέλθει σε λογικό επίπεδο το ταμειακό διαθέσιμο στα τέλη Δεκεμβρίου 2001, προβλέπεται να μειωθούν κατά 200 εκατ. ευρώ οι δύο τελευταίες προσκλήσεις συνεισφοράς του έτους.

ΠΑΡΑΡΤΗΜΑΤΑ

Παράρτημα 1 : Συνεισφορές στο ΕΤΑ κατά το οικονομικό έτος 2001

>ΘΕΣΗ ΠIΝΑΚΑ>

Παράρτημα 2 : Αποσπάσματα λογαριασμών διαχείρισης στις 31.12.2000

ΕΝΟΠΟΙΗΜΕΝΟΙ ΛΟΓΑΡΙΑΣΜΟΙ ΤΟΥ ΕΤΑ ΣΤΙΣ 31.12.2000

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΑΝΑΦΟΡΑ ΣΕ ΓΡΑΦΗΚΟ>

ΕΝΟΠΟΙΗΜΕΝΟΙ ΛΟΓΑΡΙΑΣΜΟΙ ΤΟΥ ΕΤΑ ΣΤΙΣ 31.12.2000 Φύση της ενίσχυσης (EUR'000)

>ΘΕΣΗ ΠIΝΑΚΑ>